เรื่องร้องเรียน: คอนโดออริจิ้นมีการทำงานเกินเวลาไปถึง ตี 1 ตี 2 หลายวัน ซึ่งทางเจ้าหน้าที่โครงการมีการเข้ามาพูดคุยขอทำงานเกินเวลา โดยที่ใน 1 อาทิตย์ จะมี 3 วัน ทำถึง 19.00 และอีก 3 วันทำถึง 21.00 แต่จะมี 1 วันที่จะเป็นงานเทปูนขัดพื้น ซึ่งจะขอทำเกินเวลาแบบไม่มีกำหนด ส่วนใหญ่ก็คือจะถึง ตี1-ตี2 ซึ่งทางผมก็อะลุ่มอะล่วยให้ หลังจากนั้น ก็มีหลายๆครั้งที่ทำเกินเวลาที่ขอมาประมาณ 2-3 ครั้ง ทางผมก็ได้แจ้งบอกทางโครงการไปว่าให้ทำตามที่ตกลงกันไว้ โดยที่ทางผมก็ไม่ได้แจ้งไปทางเขตให้รับทราบ แต่ครั้งนี้ เมื่อวันเสาร์ที่ผ่านมาก้ไม่ได้ทำตามที่ตกลงไว้เหมือนเดิม มีการทำเกินเวลาถึงตี1 ตี2 เป็นวันที่ 2 ของสัปดาห์ ซึ่งปกติจะตกลงแค่ 1 วันต่อสัปดาห์เท่านั้น มีการแจ้งทางโครงการแล้วว่าให้ทำได้ถึงแค่ 4 ทุ่ม ทางนั้นโอเคตกลง แต่พอเอาจริงๆ ก็ทำเกินเวลาไปมาก โดยที่ไม่ได้สนใจอะไรเลย จริงๆเกิดเหตุการณ์แบบนี้หลายต่อหลายครั้งมากๆ แต่ผมก็ขี้เกียจมีปัญหา เลยไม่ได้แจ้งเข้าไปทางเขต แต่ครั้งนี้เลยเวลามาค่อนข้างมาก และไม่สนใจคำพูดที่คุยกันไว้เลย ผมจึงแจ้งมาทางเขต เพื่อถามหาบทลงโทษ ผมถามหน่อยครับว่า ต้องแจ้งถึงร้อยครั้งไหมครับ ถึงจะมีบทลงโทษ ทำไมไม่เคยลงโทษอะไรเลยครับ นี่มันจะ 30 ครั้งแล้วนะครับ ถ้าหากไม่ลงโทษอะไรบ้างเลย ทางโครงการเค้าก็ไม่สนใจที่จะทำในกรอบเวลาที่คุยกันไว้นะครับ  เพราะดูจากที่คุยๆกันมา ทางนั้นมาขอเกินเวลาเรื่อยๆ ผมก็พยายามให้ไปเรื่อยๆ แต่ก็ยังเกินเวลาที่ขอไปเรื่อยๆ ซึ่งผมก็ให้เกินเวลาได้แบบมีลิมิตครับ ผมหวังว่าครั้งนี้จะได้เห็นบทลงโทษจากทางเขต ให้ทางโครงการเกรงกลัวบ้างนะครับ
การดำเนินการของเจ้าหน้าที่: สำนักการโยธาได้ลงตรวจสอบพื้นที่และได้กำชับโครงการให้ปฏิบัติตามมาตรการอย่างเคร่งครัดเพื่อไห้มีผลกระทบต่ออาคารข้างเคียงและผู้พักอาศัยน้อยที่สุด ทั้งนี้ได้ให้ทำหนังสือและมาตรการป้องกันมาที่สำนักการโยธาโดยด่วน
ความเห็นของผู้แจ้ง: นี่อะลุ่มอะล่วยให้โครงการก่สร้างบ่อยครั้งมาก ขนาดผ่อนปรนบ่อยขนาดนี่ ยังมีการแจ้งเข้าไปเกือบ 30 ครั้ง แต่ทางเขตและโยธาไม่เคยจะลงโทษ ปิดไซต์ 3-4 วัน อะไรก็ว่าไปกับทางโครงการเลย ทางโครงการเหนว่าทำเกินเวลาก็ไม่เหนจะโดนลงโทษอะไร ก็ทำตลอด สงสัยจริงๆว่า มีการรับสินบนใต้โต๊ะกันรึเปล่าครับ ถามหน่อยว่าแจ้งไปเกือบ 30 ครั้ง ก็ทำอะไรไม่ได้ใช่ไหมครับ จะได้ไปแจ้งทางอื่น แจ้งให้ตรวจสอบการทำงานเจ้าหน้าที่รัฐแทน แล้วอีกอย่างทำงานช้ามาก เกือบเดือนกว่าจะเสร็จ ปิดงาน
พื้นที่: แขวงบางบำหรุ เขตบางพลัด กรุงเทพมหานคร